सिटी रिपोर्टर | जालंधर
सिटी रिपोर्टर | जालंधर
सिटीडेवलपमेंट के लिए पावरकॉम विभाग ने 192 करोड़ का मास्टर प्लान तैयार किया है। लेकिन हरगोबिंद नगर में हाई वोल्टेज बिजली की तारें अब भी घरों के ऊपर मौत बन कर मंडरा रही हैं जोकि सीधे तौर पर हादसों को न्यौता दे रही हैं। तारों के गुच्छे इतने नीचे लटके हैं कि उनकी ऊंचाई केवल 8 फुट ही रह गई है।
कई जगर तो ऐसी है जहां घरों की छतों में फाड़ करके तारें घरों के अंदर से निकाली गई हैं। लेकिन बिजली की तारों को ठीक करना तो पावरकॉम ने ठीक समझा और ही नगर निगम ने। इससे पहले भी करीब 10 लोग करंट लगने पर झुलस चुके हैं। एक की तो मौत भी चुकी है लेकिन प्रशासन का सुस्त रवैया बरकरार है।
रेजिडेंट्स कहते हैं - जिस समय यह इलाका विकसित हुआ था, उससे पहले के बिजली के खंबे यहां लगाए गए हैं। दोबारा जब बिजली के मीटर घरों से बाहर लगाए गए थे उस समय नए खंबे और तारें सही तरीके से नहीं लगाई गई थीं। जिससे कुछ ही दिनों के बाद तारें लटकनी शुरू हो गई थीं।
एक महीना पहले यहां सड़कें भी दो-दो फुट ऊंची बनाई गई थी। जिससे तारें और नीची हो गईं। हर समय मौत सिर पर मंडराती रहती है। हम अपने बच्चों को भी छतों पर खेलने नहीं जाने देते हैं। जाने कब हादसा हो जाए।
bho_Deva bho_Deva hin_Deva hin_Deva hin_Deva hin_Deva